Zîndanê Xarpêtî de Hemsereka KCDyî Leyla Guven zî tede 7 cinîyan ê tepişteyan kovara bi kurdkî  'Tevn' vete. Kovare de pêro nuşteyî pê destî nusîyayî û tede xêzê cinîyan zî ca gênê.
Kovare bi taybetî girîngîya ziwanê dayîke, pawitişê cewherê cinîyan, têkoşînê dadîyan ser de vindena. Beşê peyênî yê kovare de zî xaçepersêk esto.
Kovare de xêza tepişte Berîtane Anahtar xeylêk bale ancena. Tepişteyê ke kede daye kovare nameyê înan wina yê: Leyla Guven, Berîtane Anahtar, Remzîye Yaşar, Necmîye Boz, Emîne Erkan, Mîhrîbane Şorlî, Dîlane Aydin, Mizgîne Ozatîz.
Wendoxî eşkenê Payîz Pirtûkî yê Amedî ra kovara peyda bikerê.
